

Republika Hrvatska

Općinski sud u Sisku

Komisija za provedbu

javnog natječaja

Broj: 7 Su-666/2020-50

U Sisku 16. veljače 2021.

Komisija za provedbu javnog natječaja za prijam u državnu službu na neodređeno vrijeme za radno mjesto administrativni referent – sudski zapisničar - 3 izvršitelja u Općinski sud u Sisku, koji je pod poslovnim brojem 7 Su-562/2020-14 objavljen u „Narodnim novinama“ br. 130/2020 od 25. studenog 2020., na web stranici Ministarstva pravosuđa i uprave, na web stranici Općinskog suda u Sisku, te u Zavodu za zapošljavanje, Područna služba u Sisku, daje sljedeću

**OBAVIJEST KANDIDATIMA**

**O DANU ODRŽAVANJA I NAČINU PROVEDBE**

**POSTUPKA TESTIRANJA**

I. Testiranje će se održati dana **26. veljače 2021. godine s početkom u 13,00 sati u zgradi Općinskog u Sisku, Trg Ljudevita Posavskog 5, Sisak.**

II. Pravo pristupa testiranju imaju kandidati koji su podnijeli pravodobne i potpune prijave te koji ispunjavaju formalne uvjete javnog natječaja.

III. Kandidati su dužni sa sobom ponijeti važeću osobnu iskaznicu. Kandidati sami snose troškove dolaska i prisustvovanja testiranju. Ako kandidat ne pristupi testiranju, smatrat će se da je povukao prijavu za javni natječaj.

IV. Testiranje kandidata sastoji se od pismenog dijela i razgovora s Komisijom (intervju).

V. Pisani dio testiranja se sastoji od provjere znanja, sposobnosti i vještina bitnih za obavljanje poslova radnog mjesta, pravni izvori: Ustav Republike Hrvatske, Sudski poslovnik, prijepis i diktat (poznavanje rada na računalu MS Word) koji se koristi u svakodnevnom uredskom poslovanju.

VI. Kandidati koji uspješno polože pismeni test (koji ostvare najmanje 5 bodova), pristupit će razgovoru s Komisijom (intervju). Komisija kroz razgovor s kandidatima utvrđuje interese, profesionalne ciljeve i motivaciju kandidata za rad u državnoj službi te utvrđuje stečeno radno iskustvo u struci i rezultate ostvarene u dosadašnjem radu.

VII. Nakon provedenog testiranja i intervjua Komisija će utvrditi rang listu kandidata prema ukupnom broju bodova ostvarenih na testiranju i intervjuu. Rang lista kandidata i izvješće Komisije o provedenom postupku dostavlja se predsjednici suda koja će donijeti rješenje o prijemu u državnu službu.

VIII. O rezultatima javnog natječaja kandidati će biti obaviješteni objavom rješenja o prijmu u državnu službu izabranog kandidata na web stranici Ministarstva uprave [www.mpu.gov.hr](http://www.mpu.gov.hr) i na web stranici Općinskog suda u Sisku. Dostava rješenja kandidatima smatra se obavljenom istekom osmoga dana od dana objave na web stranici Ministarstva pravosuđa i uprave.

IX. Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

Komisija za provedbu javnog natječaja

Predsjednik Komisije

Dna:

-kandidatima